b'\n_START_ARTICLE_\nEuroopa \xc3\x9chendatud Vasakpoolsed ja P\xc3\xb5hjala Vasak-Rohelised\n_START_SECTION_\nGUE/NGL-i seisukohad\n_START_PARAGRAPH_\nGUE/NGL soovib, et Euroopa Liidus valitseks maade vahel solidaarsus ning et m\xc3\xb5juv\xc3\xb5imsamad riigid ei suruks oma poliitikat teistele peale._NEWLINE_GUE/NGL leiab, et praegu on Euroopa Liidus liiga v\xc3\xa4he demokraatiat ning et EL l\xc3\xa4htub p\xc3\xb5hiliselt uusliberaalsest poliitikast, mis suuresti eirab tavakodanike vajadusi. Seet\xc3\xb5ttu t\xc3\xa4htsustab GUE/NGL maade koost\xc3\xb6\xc3\xb6d, mis kindlustaks nende spetsiifiliste probleemide, vajaduste ja tugevate k\xc3\xbclgede arvestamise Euroopa Liidus._NEWLINE_GUE/NGL on veendunud, et rahulikuks kooseksisteerimiseks ei ole vaja Euroopa Liidu militariseerimist. GUE/NGL pooldab turvalist tulevikku, kuid seda mitte s\xc3\xb5jalise v\xc3\xb5imu, vaid pigem organisatsioonidevahelise koost\xc3\xb6\xc3\xb6 abil.'